เล่นบาสเก็ตบอลแล้วล้ม จังหวะที่ล้มได้ใช้มือค้ำ ทำให้ตอนนี้เวลาจะเอามือค้ำจะเจ็บที่ข้อมือ ตัวอย่างเช่นเวลาจะวิดพื้นก็วิดไม่ได้เพราะเจ็บที่ข้อมือ
สวัสดีค่ะ การวินิจฉัยที่เป็นไปได้-เส้นเอ็นบริเวณข้อมืออักเสบจากการบาดเจ็บที่ได้รับ-กล้ามเนื้อบริเวณรอบข้อมืออักเสบจากการบาดเจ็บที่ได้รับ-กระดูกหักหรือร้าว แต่ในกรณีนี้จะปวด บวมมาก ขยับข้อมือไม่ได้เลยอาการกล้ามเนื้อหรือเส้นเอ็นอักเสบ เป็นโรคที่เกิดจากการใช้งานกล้ามเนื้อมัดนั้นๆหรือเส้นเอ็นบริเวณนั้นอย่างผิดวิธี อาจจะเริ่มจากมีอุบัติเหตุนำมาก่อนหลังจากนั้นยังมีการใช้ซ้ำบริเวณที่บาดเจ็บทำให้ยังปวดเรื้อรังวิธีการดูแลตัวเองเบื้องต้น พักการใช้งานบริเวณข้อมือ เช่นไม่ยกของหนัก หรือขยับข้อมือมากๆในช่วงที่ปวดและมีการอักเสบ ประคบเย็นได้ในช่วงที่ปวดบวม รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้หากยังมีอาการเจ็บปวดข้อมือเรื้อรัง ขยับได้น้อยลง ข้อปวด บวม แดง ร้อน ควรพบศัลยแพทย์โรคกระดูกและข้อ ในบางกรณีที่เส้นเอ็นหรือกล้ามเนื้ออักเสบมาก อาจต้องทำกายภาพบำบัดช่วยด้วย